ડબલ્યુએઓ પ્રતિનિધિ ડો. વિનયકુમારે દિવ, કેરાલા તથા અન્ય રાજ્યોમાં પણ મિઝલ્સ-રૃબેલા અભિયાન સફળ બનાવવા યોગદાન આપ્યું છે. જેથી જામનગર જિલ્લામાં પણ અભિયાન સફળતાપૂર્વક પૂર્ણ થાય તે માટે તેમણે વિસ્તાર માર્ગદર્શન આપ્યું હતું. તેમણે આ અભિયાનમા તમામ આંગણવાડી કેન્દ્ર, શાળાઓ, ખાનગી શાળાઓ, મદ્રેસા તથા શાળાએ જતા ૯ માસથી ૧પ વર્ષ સુધીના તમામ બાળકોને આવરી લેવા જણાવ્યું હતું. ઈન્ચાર્જ મુખ્ય જિલ્લા આરોગ્ય અધિકારી ડો. એ.જી. બથવારે ગ્રામ્ય તથા શહેરી વિસ્તારમાં લોકઆગેવાનો, ધર્મગુરુઓ, સ્વૈચ્છિક સંસ્થાઓ, રિલાયન્સ-એસ્સાર ઔદ્યોગિક ગૃહો, સામાજિક આગેવાનોનો સહયોગ લઈ શિક્ષકો તથા આંગણવાડી વર્કરોને સાથે રાખી જનજાગૃતિ લાવી ઝુંબેશને સફળ બનાવવા અનુરોધ કર્યો હતો. આ તકે જી.જ. હોસ્પિટલના ડો. ભદ્રેશ વ્યાસે અભિયાન સંદર્ભે સલામતી બાબતે માર્ગદર્શન આપ્યું હતું. તેમજ આરસીએચઓ ડો. બથવાર દ્વારા ગ્રામ્ય તથા તાલુકા લેવલે સુક્ષ્મ આયોજન કરી માતા મિટિંગ, સમુદાય મિટિંગ, શિક્ષક મિટિંગ, સામાજિક-ધાર્મિક આગેવાનો વગેરે સાથે પરામર્શ કરી ઉપરોક્ત કામગીરી સફળતાપૂર્વક પૂર્ણ થાય તે અંગે જણાવ્યું હતું.